What is the Christian Hope and to what extent is it related to the resurrection of Jesus Christ? Give reasons for your answer 

Beth yw’r gobaith Cristnogol ac i ba raddau mae`n gysylltiedig ag atgyfodiad Crist? Rhowch resymau i`ch ateb. 

O fewn y traethawd yma ystyrir beth yw'r gred Gristionogol  a`r pwysigrwydd o`r gobaith sydd yna i bawb sy`n credu yn yr ysgrythur a geiriau’r Beibl. Edrychir  ar ystyr y gobaith sydd yn rhan  bwysig o`r gred Cristnogion, yn ogystal a`r canlyniad  disgwyliedig a ddaw allan o`r gobaith. Ystyried beth yw’r cysylltiad sydd yna rhwng  atgyfodiad Crist, y gobaith  a`r ffydd Gristnogol gan edrych sut mae`r gobaith yn tyfu ac  effaith y gobaith i unigolion. Edrychir ar  sut mae atgyfodiad Crist wedi dylanwadu ar obaith Cristnogion ar hyd y blynyddoedd  drwy `r cyd-destun hanesyddol a`r effaith mae`r atgyfodiad Crist wedi cael  ar Gristnogion yn ogystal a`r byd.  Fe astudir  hefyd meddylfryd ysgolheigion, gan edrych ar  ystyr diwinyddiaeth wrth ganolbwyntio  ar   yr atgyfodiad a`r hyn sydd yn dod allan o obaith yr atgyfodiad I Gristnogion. 

Gellid ystyried mai ystyr gobaith yw y  disgwyl sy n ymwneud a`r  awydd  bod rhywbeth yn mynd   i ddigwydd  yn y dyfodol  wrth  feddwl yn ddisgwyliedig ac yn  feddylgar. Dyma  rywbeth sydd yn  gyffredinol i bawb   a  heb  unrhyw gysylltiad crefyddol. Y diffiniad Beiblaidd yw  disgwyliad hyderus.i   Yn ôl Paul yn ei  lythyron i’r Rhufeiniaid a`r Hebreaid mae yna   sicrwydd cadarn yn ymwneud a  phethau y gellid ystyried fel pethau    aneglur ac yn anhysbys. (Rhuf.  8:24-25; Heb.  11:1, 7).  Yn ôl llyfr y diarhebion mae gobaith yn elfen sylfaenol o fywyd y cyfiawn (Diar.23:18) a heb y  gobaith  yma gellid meddwl am fywyd  yn anobeithiol  (Gal. 3:18; Job 7:6) heb unrhyw gyfle  am fywyd yn dilyn marwolaeth.  (Eseia  38:18; Job 17:15).  Yn ôl y salmydd bydd y cyfiawn sydd yn rhoi eu   gobaith yn Nuw yn cael cymorth o fewn bywyd bob dydd  drwy ei nerth  (Salm  28:7)  heb  unrhyw siom. Fe ddaw hyn  wrth i Dduw fedru rhoi cymorth cadarn   (Eseia 49:23) yn ogystal ag addo dyfodol gobeithiol llawn heddwch (Jer.  29:11)  heb unrhyw boen. (Salm 46:2-3). 

Ystyrir  gobaith yn elfen sylfaenol o fywyd y cyfiawn (Diar. 23:18). Heb obaith, mae bywyd yn colli ei ystyr  heb ddim gobaith  yn dilyn marwolaeth (Eseia 38:18; Job 17:15). Bydd y cyfiawn sy'n ymddiried ac  yn  medru rhoi eu gobaith yn Nuw yn cael eu helpu (Salm 28:7)ii, ac ni fyddant yn cael eu concro, na`u  rhoi i bechod, na'u siomi (Eseia 49:23). Mae gan y cyfiawn, sydd â'r gobaith ymddiriedus hwn yn Nuw, hyder cyffredinol yn amddiffyniad a chymorth Duw (Jer. 29:11) ac maent yn rhydd rhag ofn a phryder (Salm 46:2-3). 

   Ynghyd â ffydd a chariad, i Paul  mae gobaith yn rhinwedd barhaol y bywyd Cristnogol (1 Cor. 13:13), gyda chariad yn medru  dod allan o`r gobaith  yma  (Col.  1:4-5). Gall gobaith gynhyrchu llawenydd yn ogystal ag  heddwch sy`n dod  drwy’r ysbryd glan  (Rhuf.  12:12; 15:13). Galwad Paul oedd  cyhoeddi  gobaith y gogoniant tragwyddol (Tit. 1: 1-2).  Gellid awgrymu bod  atgyfodiad  Crist yn sail  gadarn i gredinwyr drwy   buro eu hunain yn y bywyd hwn  gan drio efelychu bywyd Crist (Tit. 2: 11-14, 1 In 3: 3). Trwy hyn fe  gellid ystyried  mai   un o bethau pwysicaf i fywyd  Cristionogion   yw`r gobaith sy`n medru dod allan  o ffydd gyda’r Beibl yn pwysleisio ar obaith  tragwyddol sy`n gysylltiedig gydag atgyfodiad Crist. (Act.  23: 6)  Daw`r cyfan  trwy ras Duw  sy`n dod allan o wirionedd y gair.(Tit 1: 2). Gwelir bod y  Beibl yn pwysleisio ar  obaith yn enwedig  wrth i Paul ddweud bod yna sicrwydd pendant  o fewn y gobaith yma (Heb. 11:1). 

Yn ogystal â gobaith am y dyfodol mae`r Beibl yn cynnig gobaith o fewn bywydau bod dydd sy`n dod oddi wrth Dduw. Fe ddaw hyn   drwy greu perthynas Cristnogol arbennig gyda Duw  ond hefyd rhaid yw cael y berthynas  gyda `I  Fab  wrth i`r  Iesu ddweud mai Ef yw`r bwyd tragwyddol sydd yna ar gael  

i bawb sy`n credu ynddo   (In.  11:25-26a). Cyhoeddi`r hyn o fewn y Credo mewn gwasanaeth o`r cymun wrth I Grisnogion gadarhau eu ffydd a disgwyl am yr atgyfodiad i fywyd tragwyddol sy`n gysylltiedig a corff a gwaed yr Iesu wrth ddathlu ei atgyfodiad.iii 

Eto,  gellid dweud bod y gair gobaith i  Gristnogol  yn golygu  gosod  deheuad  ac ymddiriedaeth  yn y gras  a`r addewid a ddaw allan o  ddatguddiad Iesu Grist. Cawn lawer o ddarlleniadau o fewn y Beibl sy`n son am y gobaith yma  megis  yn Salm 39:7 sy`n dweud bod gobaith y salmydd yn yr Arglwydd.   Gall hyn olygu nad cysylltiad o`r atgyfodiad  yn unig ydy’r gobaith  ond y pwysigrwydd o gael  gobaith  a chysylltiad  gyda Duw'r Tad yn ogystal a`r Drindod Sanctaidd ac allan o`r Un yn Dri a`r Tri yn un deallir  bod marwolaeth Crist yn ddechreuad newydd.  Gellid ystyried y  newydd yma`n  llawn cyfoeth wrth i Gristnogion  cael y cyfle i drio  bod  fel Crist a  chael y gobaith  i`w weld yn y nefoedd  ar ddiwedd bywyd ar y ddaear.( 1 In.  3;2)  iv  Yn ôl Jackman, mae gobaith yn  rhywbeth mae Duw wedi ei adeiladu drwy ffydd bersonol  sydd o fewn pob unigolyn  wrth eu gwneud yn gymeriadau llawn gobaith ac er bod yna   siomedigaeth ar adegau i weld yn  yr efengylau, eto   mae`n hanfodol i Gristnogion  i obeithio. Awgrymir bod y gobaith yn seiliedig ar yr hyn mae Duw wedi ei gyflawni a’i arddangos ac felly rhaid yw cael y ffydd yma er mwyn cael pwrpas  i fywyd. Sylwir  ar gysylltiad y gobaith sydd yna o fewn yr Hen Destament  wrth bod y  gwiriondd weddi ei  gyflawni o fewn y Testament  Newydd wrth i Dduw roi Crist i`r byd ac allan o Grist fe  ddaw gobaith am fywyd tragwyddol.v  

Yr awgrym     yn Act. 24.15 yw   bod  gan Dduw'r gobaith am atgyfodiad i bawb . Wrth droi i 1 Thes. 1;10 ac  1 Pedr 1:13, gwelwn fod y pwyslais ar waredigaeth Iesu sy`n dangos bod  hyn yn medru achub bywydau  rhag porfi  unrhyw ddigofaint.  Golyga hyn bod y gobaith yn  medru  dod drwy atgyfodiad  Crist yn ogystal â  chariad Duw wrth iddo roi ei unig Fab ar y groes er mwyn achub yr  holl fyd.   Dengys felly bod yna  gysylltiad cryf  sy`n  ymwneud ag atgyfodiad Crist, gyda’r gobaith yn deillio allan o`r ffydd sydd gan unigolion am fywyd tragwyddol a ddaeth drwy’r atgyfodiad. I Gristnogion rhodd oddi wrth Dduw  yw`r bywyd tragwyddol  sy`n dod  allan o ufudd-dod ein Harglwydd, Iesu Grist a heb  atgyfodiad Crist oddi wrth y meirw  amhosibl byddai cael unrhyw obaith yn y bywyd tragwyddol.  (Rhuf.  6:23)  Awgrym Billy Graham yw mai drwy  farwolaeth Crist ar y groes  yr agorwyd drysau’r nefoedd.  Datgana hyn bod yna gysylltiad cryf rhwng yr atgyfodiad a`r gobaith sydd gan Gristnogion wrth I Paul ddweud wrth y Cornithiaid bod y corff marwol yn cael ei newid ac yn cyfodi yn anllygredig yn hytrach na huno gyda’r cyfan hyn yn ddiolch i Dduw gyda Christnogion yn derbyn cyngor Paul wrth drio  gweithio i`r Arglwydd. (1 Cor. 49-58) 

Wrth ystyried bod ffydd yn rhinwedd bwysig o Gristnogaeth, yn ôl Archesgob Ramsey fe ddaeth Crist nid yn unig i gyhoeddi'r efengyl ond fel Arglwydd, yr hwn a atgyfododd  er mwyn rhoi bywyd tragwyddol i bawb. Y  canlyniad oedd bod Cristnogaeth  wedi dod i  fodolaeth drwy gredu ym mywyd newydd  Crist.    Golyga hyn bod rhaid  cael perthynas unigol gyda Christ ei hun wrth rannu yn ei farwolaeth a’i fywyd atgyfodedig. vi  

Ar y llaw arall, fe ellid  awgrymu bod Crist wedi rhoi i Gristnogion  rhinwedd arbennig sy'n rhoi’r   ewyllys i ymddiried yn yr oruwchnaturiol a`r pwer sydd yn dod oddi wrth Dduw.  Gall hyn gynnig   sicrwydd am  hapusrwydd tragwyddol  sy`n  medru dod drwy  gael gael  ffydd yn Nuw. Rhoddir hyn yr ymddiriedaeth i gredu yn yr hapusrwydd tragwyddol a ddaw oddi wrth Dduw I hun  wrth dderbyn y bywyd tragwyddol sy`n dod wrth fyw yn ôl gofynion  a gorchmynion yr Arglwydd.  Felly mae eisiau  gobaith ynghyd a ffydd, cred a gwybodaeth am gariad  Duw  i fedru credu  a  derbyn yr iachawdwriaeth  sy`n rhoi’r hawl i gael mynedfa i`r nefoedd a chael bod yng nghwmni'r Crist atgyfodedig. vii  Dyma yn wir beth a ystyrir fel  gwir ddeheuad a`r gobaith Cristnogol. 

Awgrym David Jackman yw bod yna gysylltid cryf rhwng ffydd a gobaith gyda’r ddau beth  yn  ymgyfnewidiol  a rhaid yw cael ffydd yn addewidion Duw  wrth i obaith ddeillio allan o`r ffydd yma a`r cyfan yn dod allan o gariad Duw hyn yn awgrymu nad atgyfodiad Crist  yw`r  cysylltiad mwyaf pwysig. Eto gellid ystyried  bod  cysylltiad   rhwng y drioleg sydd yn    dangos ffydd, gobaith a chariad Duw i bawb sy`n credu.viii Ac wrth gredu, bod yn amyneddgar ,ac yn  barod i ddisgwyl yr  hyn sy`n  ddirgelwch, y  canlyniad yw derbyn  y gobaith sicr  o addewid di gyfnewid Duw.ix Gwelwn felly bod yna gysylltiad cryf rhwng atgyfodiad Crist a`r gobaith Cristnogol gyda`r gobaith yn dod drwy’r ffydd sydd wedi ei addo gan Dduw x  

Cafwyd yr athrawiaeth o fewn yr ail Fatican mai dim ond trwy oleuni’r ffydd a myfyrdod ar air Duw mae`n bosibl i fyw, i  symud ac i fod  fel  disgynyddion  i Dduw gan fod Cristnogion yn credu eu bod yn cael eu  barnu yn ôl eu gweithredodd. Wrth gredu hyn   gobeithio am fywyd tragwyddol. (Act. 17 28 -30) Gwelwn fod Cristnogion yn cadarnhau hyn wrth gyhoeddi eu ffydd gyda  geiriau’r Credo   yn cyffesu y  disgwyl am atgyfodiad y meirw a`r bywyd sydd i ddyfod.xi Felly mae gan y rhai sy`n byw   mewn gobaith  y gobaith I dderbyn  rhyddhad allan  o gaethiwed  a chael eu gwedd newid drwy  achubiaeth a ddaw drwy  gymorth yr Ysbryd gydag hyn yn dangos bod yr achubiaeth yn dod allan o gariad Duw ac nid allan o`r atgyfodiad yn unig. (Act. 8 23-30) xii     

Teimlad Badham yw bod Cristnogion ar hyd y blynyddoedd wedi gweld atgyfodiad Crist fel rhywbeth  gwbl ddealladwy gyda`r  cyfan yn  hunan dystiolaeth ac yn  amod sylfaenol o hunaniaeth Gristnogol. xiii Gellid meddwl  felly  bod credu yn yr atgyfodiad yn rhywbeth hawdd a hanfodol,    gyda`r canlyniad yn dyngedfennol i Gristnogion ac yn  llawn gobaith  a chysur wrth i`r hyn a ddigwyddodd i`r Iesu  fod  yn addewid i bawb sy`n ddilynwyr Crist ac sy`n credu yn ei air gyda hyn yn sicrhau bywyd newydd diogel.   

Yn ôl Moltmann, allan o athrawiaeth y    ddiwethafiaeth   mae`r  gobaith Cristnogol yn tarddu gyda  hyn yn  cynnwys y gobaith a obeithir amdano yn ogystal a`r  gobaith sy`n cael ei  ysbrydol drwy`r atgyfodiad xiv  Ei awgrym yw bod  gobaith Crist drwy ei ddioddefaint  a’i atgyfodiad yn medru goresgyn unrhyw anobaith  fel y dywed yn 1 Pedr 1:2.xv  Yn ôl yr epistol Paul, dyma Dduw'r gobaith sydd ar y blaen ac   sydd yn meddu  a`r  y gobaith gwerthfawr  i`r dyfodol.  Yr awgrym yw bod y Duw byw wedi bodoli o`r dechrau ac wedi cael ei hysbysebu  trwy’r proffwydi gan  arddangos gwirionedd y gobaith   drwy`r Crist atgyfodedig. Felly nid y diwedd yw'r diweddafiaeth, ond yn wir y dechrau a dyma`r  cysur  sydd gan Gristnogion am y dyfodol a ddaw mewn cysylltiad a`r Crist atgyfodedig.xvi  Medd Rowan Williams, yn dilyn marwolaeth fe ddaw bywyd newydd drwy Dduw wrth iddo adfer perthynas newydd gyda duw drwy grist  yn barod I gynnig y gobaith I bawb sy`n credu  wrth i Dduw fedru rhoi bywyd  newydd allan o farwolaeth. Mae`r ffaith ei fod wedi atgyfodi Crist yn dangos ei bŵer arbennig  gyda geiriau o gysur yr Iesu yn dweud `peidiwch ag ofni rwyf wedi gorchfygu `r byd` gyda hyn yn awgrymu ei fod wedi paratoi’r ffordd ar gyfer y meirw gan roi sicrwydd o fwyd tragwyddol xvii  

Gellid meddwl am y gobaith fel rhywbeth newydd cyffrous i edrych ymlaen amdano  i`r  dyfodol mewn ffydd  gyda ffydd  a gobaith yn cyd-fynd gyda’i gilydd.  Mae Cristnogion yn cyhoeddi'r ffydd yma wth gadarnhau eu ffydd yn y Drindod Sanctaidd yng ngeiriau’r credo a hefyd o fewn y  cyfluniant angladdol wrth  gyflwyno'r corff i fywyd tragwyddol sydd drwy drugaredd Crist yn rhoddi bywyd  newydd yng Nghrist Iesu lle mae yna  orffwys tragwyddol i`r meirwon. xviii Dangosir hyn yn gryf y gred sydd gan  gristion am y gobaith tragwyddol.  

O ganlyniad i`w atgyfodiad cafodd yr Iesu fywyd newydd ac i lawer dyna beth yw`r gobaith a`r gred gan fod  marwolaeth yn medru rhoi bywyd newydd gogoneddus yn y nefoedd. xix   Mae`r gobaith yn cynnig cysur wrth fod Duw drwy ei allu mawr wedi rhoi bywyd newydd  wrth gyflwyno'r meirw i ofal Duw. Credir mai drwy'r Crist a fu farw ac a gyfododd drachefn ac sy`n byw ac yn teyrnasu gyda`r Iesu  

mewn gogoniant byth bythoedd y daw  achubiaeth. xx Cysur Paul i`r Cornithiaid yw bod Duw yn rhoi ei fuddugoliaeth drwy fywyd tragwyddol (1 Cor. 15.  56) gyda`r Iesu yn flaenffrwyth y rhai a hunasant `canys gan fod marwolaeth drwy ddyn trwy ddyn hefyd y mae atgyfodiad y meirw`. (1 Cor. 15 20)  Golyga hyn mai drwy atgyfodiad Crist  y daw’r gobaith a heb atgyfodiad Crist does yna ddim gobaith gan mai ufudd-dod Crist a ddaeth a gobaith yr atgyfodiad yn wir. Felly  drwy`r person hanesyddol, sef Crist,  ystyrir atgyfodiad Crist yn ganolog ac yn  bersbectif Gristoleg Eschatoleg gyda`r cyfan yn reality apocalyptaidd  ac  yn allwedd i ddeall atgyfodiad Crist wrth sylwi mai dyma yw'r gobaith I Gristnogion.(1 Cor. 15) 

Wrth ystyried y gobaith Cristnogol,  i bob Cristion  fe ellid ystyried mai'r atgyfodiad  yw uchafbwynt yr efengyl wrth gredu  bod atgyfodiad Crist yn rhoi i bawb sy`n credu'r gobaith a`r addewid am fywyd tragwyddol gan  gred  bod Atgyfodiad Crist wedi cael derbyn fel cyflwr sylfaenol o hunaniaeth Gristnogol.xxi   Awgrym Badham  yw bod pedwaredd erthygl Anglicanaidd  yn datgan bod Crist wedi atgyfodi oddi wrth y meirw gan roi'r  addewid pwysig  gwarantedig  o fywyd tragwyddol.  Allan o hyn mae`r gobaith bod yr  hyn  a ddigwydded i`r Iesu ar gael hefyd I Gristnogion. xxii Fe ddaw hyn drwy'r gobaith a`r ffydd sydd yn cynnal y Cristnogion i gredu yn iachawdwriaeth a ddaeth i`r Iesu drwy Dduw. Canlyniad disgwyliedig hyn yw  y ceir y  gobaith tragwyddol sy`n cynnig sicrwydd i bawb sydd a`r ffydd i gredu yng ngobaith y Pasg gyda`r addewid yma`n cynnig   dyfodol personol gogoneddus y tu hwnt i'r bywyd hwn wrth addo nefoedd newydd a daear newydd. (Dat.21. )1  Allan o hyn fe ddaw  trawsnewid radicalaidd  ar gyfer bodolaeth y corff  yn ogystal â bodolaeth y byd materol. xxiii  

Yn ôl David JacKman, fe ddarllenwn yn Effesiaid 1. 9-10   bod  Cristnogion yn medru darganfod   safbwynt Beiblaidd sydd yn medru  rheoli meddyliau am y dyfodol   gyda hyn yn dangos bod y dirgelwch cuddiedig yn cael ei ddatgelu xxiv  Mae Paul yn ystyried bod rhaid credu yn y Duw byw sydd wedi cred y byd ac yn dal i gynnal ac wrth fod ar wahanu oddi wrth dduw does yna ddim   gobaith na`r wybodaeth am Dduw a`r canlyniad   y gellid profi yw     anobaith, hyn wrth gredu  mai Duw sydd yn barnu bywydau ar ddiwedd bywyd xxv  

Gellid dweud bod yna obaith o fewn y Testament Newydd hefyd wrth gydnabod bod Crist yn cyflawni addewidion a syniad y proffwydi   (Mth. 12:21, 1 Pedr.  1:3). Mae gobaith Cristnogol wedi ei wreiddio mewn ffydd yn yr achubiaeth ddwyfol yng Nghrist (Gal. 5:5). Dygir gobaith Cristnogaeth i fodolaeth trwy bresenoldeb ac  addawyd yr Ysbryd Sanctaidd (Rhuf.  8:24-25). Dyma obaith atgyfodiad y meirw i`r  dyfodol (Act. 23:6), sef  yr addewidion a roddwyd i Israel (Act.  26:6-7), wrth  adrefnu'r corff, creu’r  greadigaeth  (Rhuf.  8:23-25), cynnig  gogoniant  a bywyd tragwyddol (Col. 1:27),  hyn drwy  etifeddiaeth y Seintiau (Tit. 3:5-7), dychweliad Crist (Tit. 2:11-14), trawsffurfio  gweddnewidiad Crist (1 In. 3:2-3),  rhodd o achubiaeth Duw (1 Tim. 4:10) a thrwy hyn   y daw`r  gobaith yn cynnig Crist ei hun I bawb sy`n credu. (1 Tim. 1:1). 

Mae sicrwydd y dyfodol bendithiol hwn wedi ei warantu trwy fewniad yr ysbryd (Rhuf.  8:23-25),  gyda Christ ynom (Col. 1:27), drwy ei  atgyfodiad (Act  2:26). Cynhyrchir y  gobaith yma  addewid yr Ysbryd Glan (Rhuf.  8:24-25).  Gwelir mai syniad y Testament Newydd o obaith yw  cyhoeddi mai  drwy Grist y daw addewid yr Hen Destament yn weithredol( Mth.  12:21, 1 Pedr 1:3).   Gellid awgrymu bod y gobaith wedi ei wreiddio  mewn ffydd yn yr iachawdwriaeth ddwyfol yng Nghrist (Gal  5:5) Golyga hyn bod addewid yr Ysbryd lan yn  dod allan o`r  gobaith dwyfol l a ddaw drwy  atgyfodiad y meirw  (Act. 23:6),  

Mae sicrwydd y dyfodol bendithiol hwn wedi ei warantu trwy fewniad yr ysbryd (Rhuf. 8:23-25), wrth i Grist fyw yng nghlonnau`r Cristnogion (Col.  1:27), ac atgyfodiad Crist (Act. 2:26). Cynhyrchir y 

gobaith trwy ddygnwch a thrwy ddioddefaint (Rhuf.  5:2-5) a dyma'r ysbrydoliaeth sydd y  tu ôl i ddioddefaint Crist dros Gristnogion  (1 Thes.  1:3; Heb. 6:11). Bydd y rhai sy'n gobeithio yng Nghrist yn gweld Crist yn cael ei arholi mewn bywyd ac yn llawenhau mewn  marwolaeth (Phil. 1:20). Ymddengys   fod addewidion  Dduw yn rhoi gobaith  cryf megis angor sydd yn ddiogel a chadarn (Heb.  6:18-19), ac efallai y gellid  yn brolio yn y gobaith hwn (Heb. 3:6) wrth i`r addewid   fedru cael I arddangos  mewn hyder.  (2 Cor.  3:12)  Mewn cyferbyniad  i hyn , dywedir fod y rhai nad ydynt yn ymddiried yn Nuw heb unrhyw  obaith i`r bywyd tragwyddol drwy  atgyfodiad Grist. ( 1 Thes  4:13). 

Ynghyd â ffydd a chariad, mae gobaith yn rhinwedd barhaus o'r bywyd Cristnogol sy`n dod allan o atgyfodiad Crist  (1 Cor. 13:13), gyda chariad yn tarddu allan `r gobaith yma (Col. 1:4-5). Fe all y  gobaith yma cynhyrchu llawenydd a heddwch mewn credinwyr trwy rym yr ysbryd (Rhuf.  12:12; 15:13).  Allan o obaith Crist mae Cristnogion yn cyflwyno'r meirw i ddwylo Duw Hollalluog wrth gael y sicrwydd pendant o obaith a hyder ynghyd a llawenydd yn y faith bod Iesu wedi marw ond hefyd atgyfodi ac yn byw byth ac allan o hyn mae yna fywyd tragwyddol ar gyfer etifeddion  wrth ymddiried bod y bywyd newydd  yma yn medru  dod allan o’i drugaredd. xxvi  

Gwelir cydnabyddiaeth i`r gobaith tragwyddol yn dilyn marwolaeth  o fewn gwasanaeth Anglicanaidd  ar gyfer y  meirw gyda`r geiriau sy`n  cydnabod bod y gobaith am fywyd tragwyddol yn dod oddi wrth y Tad Nefol sydd a`r gallu i gynysgaeddu bywyd newydd yng Nghrist drwy'r  Iesu a fu farw ac a gyfododd drachefn  ac sy`n medru ein hachub xxvii Dangosir hyn bod y cyfan yn dod oddi wrth yr Iesu  atgyfodiad gan fedru rhoi hefyd y cysur i`r galarwyr  yn ogystal â bywyd newydd mewn marwolaeth. Ystyrir bod gan Dduw'r noddfa  a nerth  hefyd i bawb sy`n galaru gan roi gobaith, hyder, a llawenydd  wrth ystyried bod Iesu wedi gorchfygu angau a rhoi i`w etifeddion bywyd tragwyddol  wrth osod ymddiriedaeth yn ei ddaioni. xxviii I Rowan Williams, mae`n gweld bod atgyfodiad Crist yn dynged i ddynoliaeth  wrth i Gristnogion dderbyn   y gobaith yma sy`n rhoddedig gan Dduw ac yn medru derbyn  urddas a rhyddid  yng nghwmni  Crist. Dangosir hyn  bod crist yn   trawsffurfio gwaith  Duw'r Tad.xxix  

Dyma beth a ddylid cyffroi Cristnogion wrth ddarllen y Beibl gyda`r gobaith bod yna gyfle i gwrdd â Duw wrth wneud synnwyr o`r atgyfodiad a  chredu yng ngoleuni’r groes a thrwy hyn deall beth yw ystyr yr atgyfodiad a`r cysylltiad sydd yn y  bywyd newydd  sydd i ddod drwy Grist. Dangosir hyn bod yna gysylltiad gyda gwirionedd yr atgyfodiad wrth gydnabod bod crist yn dal yn weithredol o fewn y byd.xxx  

Gan feddwl am Gristnogion  fel  pobl sy`n dilynwr Crist ac  sy`n cyffesu eu cred yn ei fywyd yn ogystal â chyfri gwirionedd y Beibl,  mae yna obaith bod atgyfodiad crist yn rhodd arbennig sydd ar gael i bawb sy`n credu. Mae pawb sy`n cyfri ei hunain yn Gristnogion ac sydd wedi  derbyn Bedydd Esgob ac yn cael eu derbyn i fod yn aelodau llawn o`r eglwys Anglicanaidd. Allan o hyn maent yn cadarnhau eu ffydd drwy gydnabod eu cred yn y Drindod sef y Tad a`r Mab a`r Ysbryd Glan. Mae Badham yn datgan bod hyn yn cael ei gadarnhau ymh mgeiriau`r  Credo` r Apostolion drwy honni a chredu yn  atgyfodiad Crist yn ogystal ag atgyfodiad y cnawd. Dyma ddatganiad yr Eglwys Orllewinol ers 1215 a dysgeidiaeth yr Eglwys yng Nghymru a  Lloegr o fewn y gwasanaethau Cymun. Digon hawdd felly yw deall meddylfryd Cristnogion traddodiadol. Er y symlrwydd yma, yn ôl  Badham mae  yma broblem wrth i lawer o  Gristnogion  beidio credu hyn. Bellachxxxi Canlyniad felly  yw nas oes yr un ystyr i`r gobaith wrth i sut gymaint ail feddwl am ystyr y gobaith   wrth i`r  traddodiad hanesyddol gael eu tanseilio gan syniadau newydd a chyfoes . Eto geiriau Crist yw `Myfi yw`r atgyfodiad a`r bywyd. Pwy bynnag sy`n credu ynof fi fe fydd fyw a phob un sy`n byw ac yn credu ynof fi ni fydd farw byth`.( In. 11 

25).  Dangosir hyn  bod cydnabod gair y Beibl yn rhoi i bawb sy`n credu'r gobaith am fywyd tragwyddol drwy atgyfodiad Crist. Felly drwy'r ffydd onid rhaid hefyd yw credu yn yr atgyfodiad neu wrthod y gwirionedd heb unrhyw obaith i`r dyfodol. Yn ôl Rowan Williams y groes yw`r symbol o ddioddefaint, y gobaith a`r cariad sydd yna gan Dduw drwy ei Fab wrth iddo brofi`r cariad yma i`r byd. Prawf o hyn yw`r geiriau yn Ioan 12 xxxii Dangosir bod rhaid i Fab Duw trwy’r Tad  gael ei ddyrchafu ac yn cael yr hawl i farnu ac i roi bywyd tragwyddol i bawb sy`n credu yn y gobaith tragwyddol. 

Yn ôl Paul Badham, mai Cristnogaeth yn grefydd hanesyddol sy`n canolbwyntio  ar y  datguddiad dwyfol honedig sydd wedi datblygu drwy`r canrifoedd  ac allan o`r traddodiad o weddïo ac addoliad fe welwn fod Diwinyddiaeth yr atgyfodiad yn ganolbwynt y Testament Newydd gydag addewid y  bywyd tragwyddol yn  gred am fywyd tragwyddol yn gorwedd wrth wraidd addysgu sacramentaidd Cristnogol ac mae'r dymuniad  o fywyd tragwyddol yn dilyn  marwolaeth wedi gwneud sut gymaint  i gynnal y gobaith a ddaw allan o atgyfodiad Crist. 

Mae`r addewid yma yn cynnwys ffynhonnell y gobaith sy`n dod oddi wrth Dduw ac  yn cynnwys llawenydd a thangnefedd a ddaw allan o`r  ffydd gyda nerth yr Ysbryd Glan yn gorlif  allan o`r   gobaith. (Rhuf. 15:13).  Yn ychwanegol i hyn, fe ddywed Ioan - `A hyn yw bywyd tragwyddol, dy adnabod di, yr unig wir Dduw, a`r hwn a anfonaist Ti, Iesu Grist` (17:3) . Ymddengys hyn bod y gobaith yn dod oddi wrth Dduw. Yn ôl neges Paul i`r Hebreiaid fe ddywed  bod pawb sy`n credu ac yn ceisio Duw  yn cael eu gwobrwyo gyda`r wobr yma sy`n  medru rhoi'r bywyd tragwyddol a ddaw    drwy`r gobaith  a`r  achubiaeth sy`n  ganlyniad i  atgyfodiad Crist. 

Ac felly wrth feddwl am y bywyd tragwyddol dywed Jackman bod y gobaith yn arwain at yr hyn a ddaeth drwy Grist  (1 Thes. 14) wrth i bopeth ddibynnu ar  Grist a`i   weithred ar y groes.xxxiii   Felly  wrth ystyried hyn gellid awgrym mai  crist yw`r un gyda`r dystiolaeth am fywyd tragwyddol a ddaw allan o`r bedd gwag yn ogystal â thystiolaeth y disgyblion. Dangosir hyn  y cysylltiad sydd yna rhwng yr atgyfodiad a`r gobaith am fywyd tragwyddol a thrwy gredu yn atgyfodiad Crist gwelir y gwir gysylltiad sydd yna rhwng yr atgyfodiad a`r gobaith Cristnogol i fwyd tragwyddol. Eto, rhaid yw ystyried bod y cyfan wedi dod oddi wrth law Duw o`r cychwyn cyntaf yng ngardd Eden gyda`r gwirionedd wedi deillio o wirionedd y proffwydi ac addewid y gair sy`n dod oddi wrth Dduw trwy`r Drinod gyda`r Christ yn rhan o` r Drindod sydd wedi cyflawni'r gwirionedd  drwy`r atgyfodiad ac allan o`r cyfan gellid dweud  bod y  gobaith Cristnogol am fywyd tragwyddol yn wirionedd drwy atgyfodiad Crist. 

                                                             i https://www.gotquestions.org/hope-Bible.html 

